### Resume

De forventede anlægsudgifter i 2022 giver Vejle Kommune mulighed for at låne 27,7 mio. kr. i 2022 (ekskl. lån til ældre-/handicapboliger). Samtidig skal Vejle Kommune foretage deponering på 6,0 mio. kr. Såfremt der ved den endelige opgørelse ultimo januar 2023 skulle vise sig afvigelser i forhold til nedenstående opgørelse, vil der skulle foretages en regulering af lånoptaget, således at låneoptaget svarer til de faktisk afholdte låneberettigede udgifter.

### Sagsfremstilling

Jonna Hermansen fastsætter, hvilke kommunale udgifter der er låneberettigede. Samtidig angiver bekendtgørelsen, at værdien af indgåede lejeaftaler og garantier skal fragå lånemuligheden eller deponeres.

Lån:

Vejle Kommune skønnes i 2022 at have låneberettigede udgifter på 27,7 mio. kr., hvilket blandt andet skyldes udgifter til byfornyelse, etableringsudgifter i forbindelse med flygtninge fra [adresse] og indefrosne ejendomsskatter.

![](data:image/png;base64...)

Deponering:

Vejle Kommune skal i 2022 deponere 6,0 mio. kr. vedrørende tildelte garantier til foreninger. Ligeledes er der indgået lejeaftaler i 2022, der kræver deponering. Deponeringen afspejler værdien af garantier/lejeaftaler i 2022.

![](data:image/png;base64...)

### Økonomi

Sagen indebærer, at der ultimo 2022 optages et lån på samlet 27,7 mio. kr. og deponeres 6,0 mio. kr.

Vejle Kommune forventer i 2022 at afdrage 63,2 mio. kr. på eksisterende lån (ekskl. ældre-/handicapboliger). Da afdragene er større end det foreslåede låneoptag, vil Vejle Kommune i 2022 samlet nedbringe den langfristede gæld (ekskl. ældre-/handicapboliger).

![](data:image/png;base64...)

Såfremt der ved den endelige opgørelse ultimo januar 2023 skulle vise sig afvigelser i forhold til ovenstående opgørelse, vil der skulle foretages en regulering af låneoptaget sådan, at låneoptaget svarer til de faktiske afholdte låneberettigede udgifter.

### Sagens videre forløb

Sagen skal behandles i Byrådet

### Historik

Kommunaldirektøren indstiller, 14. november 2022, pkt. 219:

at der optages et lån på 27,7 mio. kr. samt

at der deponeres et beløb på 6,0 mio. kr.

Beslutning fra Økonomiudvalget, 14. november 2022, pkt. 219:

Anbefales.

### Beslutning

Godkendt.